سوریه‌یه اینسانی یاردیم‌لارین چاتدیریلماسی مقصدی ایله تشکیل ائدیلن توپلانتی روسیا ایله بعضی اؤلکه نماینده‌لری‌نین موناقیشه‌لرینه صحنه اولدو.
توپلانتی‌نین آچیلیشیندا چیخیش ائدن بیرلشمیش میللترین اینسانی ایشلری عذره باش کاتیب معاوینی استفان اوبراین حلب-‌ین اؤلوم بؤلگه‌سینه چئوریلدیگینی سؤیله‌دی. گوناه‌سیز اینسان‌لارین روسیا و اسد رژیمی طرفین‌دن بومبالادیغینی وورغولایان اوبراین حیاتدا قالان‌لارین ایسه آجلیغا محکوم ائدیلدیک‌لرینی بیلدیردی.
ساواشین باشا چاتدیریلماسی و بؤلگه‌یه اینسانی یاردیم گؤندریلمه‌سی‌نین بیرلشمیش میللتر تشکیلاتی‌نین گوونلیک شوراسی‌نین مسئولیتی اولدوغونو دیله گتیرن اوبراین قئید ائتدی کی، آنجاق آیلاردیر بونون اوچون بیر آددیم بئله آتیلماییب. تدبیر گؤرولمه‌یه‌جگی تقدیرده نه قورتاجاق سوریه نه ده سوریه خالقی قالا‌جاق.سوریه بو شورانین اوتانج میراسی اولاجاق. بو فاجعه‌نین قارشی‌سینی آلماق سیزین الینیزده دیر.
روسیانین بیرلشمیش میللتر تشکیلاتینداکی دایمی نماینده‌سی ویتا‌لی چورکین ایسه اوبراین-ین سؤزلرینه رئاکسیا گؤستره‌رک دئدی کی، نصیحت دینلمک ایسته‌سیدیک کیلسه‌یه گدردیک.
اوبراینی عدالتلی و دوروست اولماماقدا اتهام ائدن چورکین حلب-ده اعلان ائتدیک‌لری 8 گونلوک آتشکس‌دن هئچ بحث ائدیلمدیگینی سؤیله‌دی.
چورکین‌‌نین بو سؤزلرینه ایسه آمریکانی بیرلشمیش میللترده کی دایمی نماینده‌سی سمنتا پاویر اؤز رئاکسیاسینی گؤستره‌رک دئدی کی، سوریه‌ده  ساواش سوچلارینا بیر گون فاصیله وئردیگینیز اوچون تشککور گؤزله‌مه‌ین.
توپلانتیدا اسد رژیمی‌نین نماینده‌سی بشار جعفری چیخیش ائدرکن غربلی اؤلکه‌لرین نماینده‌لری سالونو ترک ائتدیلر.
